LT
C 127/48
Europos Sąjungos oficialusis leidinys
2023 4 11
Reikalavimai Ieškovės Bendrojo Teismo prašo:
— panaikinti 2022 m. gruodžio 2 d.
Europos Komisijos įgyvendinimo sprendimą 2022 C(2022) 8645 final, kuriuo patvirtintas Italijos 2023–2027 m. BŽŪP strateginis planas, kiek juo nustatomos intervencijos, susijusios su įsipareigojimais aplinkos ir klimato srityje (SRA), ir kaip įsipareigojimas, kurio laikymasis priklauso nuo įnašų sumokėjimo, nustatomas draudimas žemės ūkio srityje naudoti biologinį dumblą bei kitas atliekas, gautas atliekant R10 operacijas, kaip tai suprantama pagal Įstatyminio dekreto Nr. 152/2006 IV dalį, ir įpareigojama išimtinai naudoti trąšas, patvirtintas pagal Reglamentą (ES) Nr.
2019/1009, ir (arba) organines trąšas, kurių sudedamosios dalys yra įtraukos į tą reglamentą.
Ieškinio pagrindai ir pagrindiniai argumentai Grįsdamos ieškinį ieškovės remiasi septyniais pagrindais.
1.
Pirmasis ieškinio pagrindas grindžiamas Reglamento (ES) Nr. 2021/2115 (1) pažeidimu ir 2022 m. lapkričio 9 d. Europos Komisijos komunikato „Ensuring availability and affordability of fertilizers – COM (2022) 590 final“ pažeidimu.
— Reglamente (ES) Nr. 2021/2115, nustatančiame įmokų žemės ūkiui išmokėjimo tvarką, nėra nuostatos, draudžiančios naudoti biologinį dumblą ir iš jo gautus produktus, kurių naudojimą BŽŪK kontekste iš tiesų skatina pati Europos Komisija, viename iš paskutiniųjų savo Komunikatų – 2022 m. lapkričio 9 d.
Komunikate „Ensuring availability and affordability of fertilizers – COM (2022) 590 final“ – aiškiai pritarusi dumblo naudojimui žemės ūkyje.
2.
Antrasis ieškinio pagrindas grindžiamas Direktyvos 2008/98/EB (2) ir Direktyvos (ES) 2018/851 (3), žiedinės ekonomikos principų, Direktyvos 86/278/EEB (4) ir 2019 m. birželio 5 d.
Reglamento (ES) Nr.
2019/1009 (5) pažeidimu.
— Komisijos patvirtintame 2023–2027 m. BŽŪP Nacionaliniame strateginiame plane (NSP) nustatytas bendras draudimas naudoti biologinį dumblą ir iš jo gautas trąšas žemės ūkyje ir dėl to susijusiai veiklai numatytos kliūtys, kiek tai susiję su trąšomis pagal Reglamentą (ES) Nr.
2019/1009, aiškiai prieštarauja dabartiniam Bendrijos lygmeniu pasirinktam plėtros modeliui, kuris grindžiamas vadinamąja „žiedine ekonomika“ ir skatina atliekų panaudojimą energijos gamybai, taip pat siekiant išsaugoti gamtos išteklius; be to, juo neatsižvelgiama nei į šiuo metu susiklosčiusį ir esminį Reglamento Nr.
2019/1009 neįgyvendinimą Italijoje, nei į aplinkybę, kad minėtas reglamentas ne tik net netiesiogiai nepanaikino Direktyvos 86/278/EEB, bet ir paliko Italijos teisės aktus dėl trąšų nepakeistus (Įstatyminis dekretas 75/2010).
3.
Trečiasis ieškinio pagrindas grindžiamas Direktyvos 86/278/EEB pažeidimu ir rinkos bei konkurencijos iškraipymu biologinio dumblo panaudojimo sektoriaus ūkio subjektų nenaudai.
— Bendras draudimas naudoti biologinį dumblą žemės ūkyje sukelia nepriimtiną ir nepateisinamą konkurenciją iškraipantį poveikį, kuris ne tik prieštarauja Direktyvai 86/278/EEB, bet ir kenkia kitų ūkio subjektų, veikiančių biologinio dumblo panaudojimo sektoriuje, padėčiai rinkoje, todėl jie atsiduria nepalankioje padėtyje, palyginti su kitais organinių ir cheminių trąšų gamintojais.
4.
Ketvirtasis ieškinio pagrindas grindžiamas SESV 296 straipsnio 2 dalies, Reglamento (ES) Nr. 2021/2115 ir Direktyvos 86/278/EEB pažeidimu.
Preliminaraus tyrimo trūkumas, faktinių aplinkybių iškraipymas, prielaidų nebuvimas, prieštaringumas, akivaizdus nelogiškumas, nevienodas požiūris ir akivaizdi motyvavimo stoka.
— Komisijos patvirtintas NSP, kiek tai susiję su jo dalimis, kuriose draudžiama naudoti biologinį dumblą ir kitas atliekant R10 naudojamas atliekas bei trąšas, neįtrauktas į Reglamentą (ES) Nr.
2019/1009, yra visiškai nemotyvuotas, o tai yra aplinkybė, kuri atskleidžia santykinio nustatymo sąlygų nebuvimą, taip pat NSP prieštaravimą su teisės aktais dėl biologinio dumblo panaudojimo žemės ūkyje ir lemia neleistiną nevienodą požiūrį, palyginti su kitomis trąšomis.